cyanic-selkie/wikianc huggingface dataset:
Καμήλα (λαϊκό δρώμενο)
Θράκη
Σύμφωνα με τον Μεχμέτ Κερατζί (γενικός γραμματέας του Μειονοτικού Πολιτιστικού και Λαογραφικού Συλλόγου Αρσακείου) στο παρελθόν στην γιορτή θυσιάζονταν καμήλες και το έθιμο αυτό πήρε την ονομασία από την καμήλα η οποία θυσιαζόταν στην γιορτή. Τα ομοιώματα καμήλας διαφέρουν από χωριό σε χωριό. Στο χωριό Αρριανά το 2010 χρησιμοποιήθηκε ως καμήλα ένα κεφάλι-ομοίωμα καμήλας όπου το σώμα αποτελούσε μια σκάλα καλυμμένη με ύφασμα ενώ κάτω από την σκάλα βρισκόντουσαν δύο άτομα αναπαριστάνουν τα πόδια του ζώου. Στο χωριό Αρσάκειο το 2010 η καμήλα αποτέλεσε ένα ομοίωμα από ξύλο και μέταλλα πάνω σε μια βάση με ρόδες. Στο παρελθόν ο θίασος αυτός αποτελούνταν μόνο από άνδρες αλλά σήμερα γίνονται δρώμενα όπου συμμετέχουν και γυναίκες.
Στον Νομό Ξάνθης και συγκεκριμένα στην Σταυρούπολη.
Το έθιμο της καμήλας τελείται κάθε χρόνο την ημέρα της Καθαρά Δευτέρας, στην κεντρική πλατεία του οικισμού της Σταυρούπολης.
Κατά την τέλεση του δρώμενου συμμετέχουν οι κάτοικοι του Δήμου μαζί με τους επισκέπτες μεταμφιεσμένοι κάνοντας διάφορους ήχους και μουτζουρώνοντας ο ένας τον άλλο, σε μια παρέλαση χρωμάτων και χαράς με οδηγό ένα ομοίωμα καμήλας και έναν ενήλικο να παριστάνει τον καμηλιέρη Άραβα. Στο τέλος της πομπής μοιράζονται στους παρευρισκομένους δωρεάν νηστίσιμα εδέσματα από τη Δημοτική Αρχή και κρασί.
Το έθιμο της καμήλας αρχικά είχε παγανιστικό χαρακτήρα, τελούνταν και συμβόλιζε την δέηση των κατοίκων για τη γονιμότητα της γης αφού η χρονική στιγμή συνέπιπτε με τον ερχομό της άνοιξης και την έναρξη των αγροτικών εργασιών. Αργότερα σε συνδυασμό με την Ορθόδοξη πίστη και θρησκεία που θέτει την ημέρα αυτή ως την Αρχή της Σαρακοστής, άλλαξε χαρακτήρα και συμβολίζει πια στο νου των κατοίκων το τέλος των εορτών του καρναβαλιού και την αρχή της νηστείας
Μακεδονία
Παραμονές πρωτοχρονιάς στην περιοχή της Μακεδονίας ένα λαϊκό δρώμενο με μια Καμήλα λαμβάνει χώρα παραμονή πρωτοχρονίας. Στο δρώμενο αυτό άνθρωποι μεταμφιεσμένοι σε Καμήλες τριγυρνούν στους δρόμους φωνάζοντας συνθήματα με σκοπό να "παραπλανηθούν" του στρατιώτες του Ηρώδη οι οποίοι αναζητούν το νεογέννητο του Ιησού.
Στην Χαλκιδική και συγκεκριμένα στο χωριό Γαλάτιστα, την ημέρα των Θεοφανίων, στις 6 Ιανουαρίου κάθε χρόνου, διοργανώνεται η γιορτή της Καμήλας, ένα έθιμο με ιστορικές αναφορές, που αφορά την απαγωγή μιας Χριστιανής κοπέλας από Τούρκο επίτροπο και το τέχνασμα για την αρπάξει ο αγαπητικός της. Η αναπαράσταση γίνεται με έξι άνδρες οι οποίοι μπαίνουν κάτω από ένα ομοίωμα καμήλας και κουνώντας κουδούνια και τραγουδώντας βαδίζουν ρυθμικά. Ο αγαπητικός χρησιμοποιεί το τέχνασμα με την καμήλα ώστε μπει στο σπίτι του Τούρκου επίτροπου μαζί με τους φίλους του ώστε να αρπάξουν την κοπέλα και κρύβοντάς την μέσα στο ομοίωμα καμήλας. Την επομένη ημέρα, του Αϊ Γταννιού, αναβιώνει το έθιμο του Γάμου της Μανιώς, δηλαδή της κοπέλας που απελευθερώθηκε, στην οποία αναπαριστάται ο παραδοσιακός γάμος της (ώστε να μην μπορεί να την ξαναπάρουν οι Τούρκοι), με παραδοσιακή μουσική, όπου κυρίαρχα μουσικά όργανα είναι οι ζουρνάδες και τα νταούλια.
Στην Πετρούσα Δράμας, το έθιμο της Καμήλας, ονομάζεται "Μπάμπιντεν" και λαμβάνει χώρα στις 8 Ιανουαρίου.
Πηγές
Κατηγορία:Έθιμα Κατηγορία:Κομοτηνή
Γιαχόρινα
μικρογραφία|Το τελεφερίκ της Τζαχορίνα Το Γιαχόρινα (βοσνιακά: Jahorina) είναι βουνό στο δήμο του Πάλε, στη Δημοκρατία της Σερβίας, στη Βοσνία και Ερζεγοβίνη, ανήκει στις Δειναρικές Άλπεις. Απέχει 30 χλμ από το Σαράγεβο και 15 χλμ από το Πάλε. Η ψηλότερη κορυφή του είναι η Ογκοριέλιτσα με 1.916 μέτρα υψομετρο πάνω από την επιφάνεια της θάλασσας. Το καλοκαίρι είναι καλυμμένο με πράσινο γρασίδι και το χειμώνα και έως 3 μέτρα χιόνι.
Στη Γιαχορίνα υπάρχει από τα ωραιότερα και πιο γνωστά χιονοδρομικά κέντρα. Κατά τους 14ους Χειμερινούς Ολυμπιακούς Αγώνες του Σεράγεβο το 1984 εδώ έγινε το αλπικό σκι γυναικών.
Ο μέσος αριθμός ημερών με χιονοκάλυψη είναι 175, από τον Οκτώβριο μέχρι τον Μάιο, ενώ κατά μέσο όρο η χιονοκάλυψη τον Φεβρουάριο είναι 106 εκατοστά.
Εξωτερικοί σύνδεσμοι
Κατηγορία:Βουνά της Βοσνίας και Ερζεγοβίνης Κατηγορία:Δειναρικές Άλπεις
Ντουναουϊβάρος ΦΒΕ
Η Ντουναουϊβάρος ΦΒΕ (ουγγρικά: Dunaújvárosi Főiskola Vizílabda Egyesület) είναι ουγγρική ομάδα υδατοσφαίρισης ανδρών και γυναικών με έδρα την πόλη Ντουναουϊβάρος. Ο σύλλογος ιδρύθηκε το 1989 και είναι περισσότερο γνωστός για το τμήμα υδατοσφαίρισης των γυναικών που έχει κατακτήσει 1 Λεν Τρόφι, 1 Σούπερ Καπ, 8 Πρωταθλήματα Ουγγαρίας και 6 Κύπελλα.
Εξωτερικοί σύνδεσμοι
Κατηγορία:Ουγγρικοί σύλλογοι υδατοσφαίρισης Κατηγορία:Ιδρύσεις αθλητικών συλλόγων το 1989
Μπράνκο Ρόλιτς
Ο Μπράνκο Ρόλιτς είναι Σέρβος πρώην διεθνής πετοσφαιριστής, ο οποίος γεννήθηκε στην Μιτρόβιτσα του Κοσόβου στις 28 Σεπτεμβρίου 1981 και αγωνιζόταν ως ακραίος.
Καριέρα
Ο Ρόλιτς ξεκίνησε την καριέρα του από την Βοϊβοντίνα, με την οποία αγωνίστηκε από το 2000 ως το 2006. Με την ομάδα του Νόβι Σαντ κατέκτησε το πρωτάθλημα Σερβίας και Μαυροβουνίου το 2004, όπως και το κύπελλο της χώρας για τρεις συνεχόμενες χρονιές, από το 2004 ως το 2006, φορώντας το περιβραχιόνιο του αρχηγού της ομάδας.
Την επόμενη σεζόν μεταγράφηκε στην τουρκική Χαλκμπάνκ και το καλοκαίρι του 2007 υπέγραψε στον Άρη, κατακτώντας με τους "κίτρινους" την έβδομη θέση του ελληνικού πρωταθλήματος.
Επέστρεψε στην Τουρκία και την Πόλις Ακαντέμισι για την σεζόν 2008-09, ενώ αποτέλεσε κομμάτι της σύνθεσης της Λαμίας από το 2009 ως το 2011, κατακτώντας την τέταρτη θέση του πρωταθλήματος στην πρώτη του χρονιά.
Μετά από ένα σύντομο πέρασμα από το Κατάρ, επέστρεψε στην Βοϊβοντίνα, όπου παρέμεινε μέχρι το καλοκαίρι του 2013. Για το πρώτο μισό της σεζόν 2013-14, φόρεσε και πάλι την φανέλα του Άρη, ολοκληρώνοντας την καριέρα του.
Υπήρξε διεθνής με την εθνική ομάδα της Σερβίας, για την οποία αγωνίστηκε σε 32 αγώνες.
Πηγές
Κατηγορία:Σέρβοι πετοσφαιριστές Κατηγορία:Πετοσφαιριστές Άρη
Πλέι-Οφ NBA 1957
Τα πλέι-οφ του 1957 ήταν το τουρνουά που ακολούθησε την ολοκλήρωση της κανονικής περιόδου στη σεζόν 1956-57 του NBA. Το τουρνουά ολοκληρώθηκε με τους Μπόστον Σέλτικς να κερδίζουν τους Σαιντ Λούις Χοκς με 4-3 νίκες στους τελικούς της διοργάνωσης και να κατακτούν το τρόπαιο του πρωταθλητή για πρώτη φορά στην ιστορία τους.
Αυτός ήταν ο πρώτος από τους πολλούς τίτλους που θα ακολουθούσαν για την ομάδα της Βοστώνης κατά τα επόμενα χρόνια. Οι Σέλτικς και οι Χοκς συναντήθηκαν σε τέσσερις από τους πέντε τελικούς το διάστημα 1957-1961, με τους Σέλτικς να κερδίζουν τους τρεις (1957, 1960, 1961) και τους Χοκς τον ένα (1958). Αν και την κυριαρχία των Χοκς στη Δυτική κατηγορία διαδέχτηκε αυτή των Μινεάπολις Λέικερς, οι Σέλτικς από την Ανατολή συνέχισαν τις επιτυχίες χάνοντας μόλις δύο τίτλους το διάστημα 1957-1969.
Στους ημιτελικούς των κατηγοριών, οι πρωταθλητές της προηγούμενης σεζόν, Φιλαδέλφεια Ουόριορς, αποκλείστηκαν από τους Σίρακιουζ Νάσιοναλς με 2-0 νίκες. Αυτή ήταν η πρώτη φορά στην ιστορία του ΝΒΑ που η ομάδα που υπερασπιζόταν τον τίτλο αποκλείστηκε από τον πρώτο γύρο σε πλέι-οφ. Η επόμενη φορά που συνέβη αυτό ήταν στον πρώτο γύρο του 2007 με τους Μαϊάμι Χιτ.
Ημιτελικοί Δυτικής κατηγορίας
(2) Μινεάπολις Λέικερς vs. (3) Φορτ Γουέιν Πίστονς:
Ημιτελικοί Ανατολικής κατηγορίας
(2) Σίρακιουζ Νάσιοναλς vs. (3) Φιλαδέλφεια Ουόριορς:
Τελικοί Δυτικής κατηγορίας
(1) Σαιντ Λούις Χοκς vs. (2) Μινεάπολις Λέικερς:
Τελικοί Ανατολικής κατηγορίας
(1) Μπόστον Σέλτικς vs. (2) Σίρακιουζ Νάσιοναλς:
Τελικοί NBA
(Α1) Μπόστον Σέλτικς vs. (Δ1) Σαιντ Λούις Χοκς:
Εξωτερικοί σύνδεσμοι
1957 Πλει-Οφ
Μέτρηση
thumb|right|Τέσσερις συσκευές μέτρησης διαφορετικών μεγεθών, όλες με βάση το [[Διεθνές σύστημα μονάδων, γνωστό και ως Μετρικό σύστημα.]] Ο όρος μέτρηση μπορεί να σημαίνει είτε απαρίθμηση με χρήση των φυσικών αριθμών, είτε σύγκριση της ποσότητας κάποιου φυσικού μεγέθους με ένα πρότυπο, δηλαδή σύγκριση με κάποια σταθερή ποσότητα του ίδιου φυσικού μεγέθους που αυθαίρετα έχει συμφωνηθεί (κατά «σύμβαση», δηλαδή κατά κοινή συμφωνία) να χρησιμοποιείται ως μονάδα μέτρησης. Το άρθρο αυτό κυρίως αναφέρεται στη μέτρηση φυσικών μεγεθών.
Οι μετρήσεις είναι εξαιρετικά σημαντικές στις φυσικές επιστήμες, την τεχνολογία και τη βιομηχανία. Η ανάπτυξη τεχνικών για την ακριβή μέτρηση μεγεθών όπως η μάζα και ο χρόνος αποτέλεσε προϋπόθεση για τη λεπτομερή και προσεκτική παρατήρηση της φύσης και την ανάπτυξη της επιστήμης της φυσικής.
Θεμελιώδη και παράγωγα φυσικά μεγέθη
Τα μεγέθη είναι ποσότητες που αντιστοιχούν σε φυσικά φαινόμενα. Τα μεγέθη χωρίζονται σε μονόμετρα και διανυσματικά. Τα μονόμετρα είναι τα μεγέθη που για να οριστούν χρειάζονται μόνο ένα αριθμό και μια μονάδα μέτρησης. Τα διανυσματικά απαιτούν κατεύθυνση (διεύθυνση και φορά), μέτρο και σημείο εφαρμογής. Για παράδειγμα ορισμένα μονόμετρα μεγέθη είναι η μάζα, ο χρόνος, η θερμοκρασία, το ηλεκτρικό φορτίο, ενώ ορισμένα διανυσματικά είναι η ταχύτητα, η επιτάχυνση, η μετατόπιση.
Επιπρόσθετα τα μεγέθη μπορούν να χωριστούν σε συνεχή και διάκριτα.
Η έννοια του μεγέθους, δηλαδή οποιαδήποτε φυσική ή τεχνητή ή άλλου είδους μεταβλητή που μπορεί να είναι αντικείμενο μέτρησης, δεν είναι ανάγκη να ορίζεται με τον «απόλυτο» τρόπο με τον οποίο την ορίζει η φυσική, που εξετάζει καταρχήν τα λεγόμενα θεμελιώδη μεγέθη. Για παράδειγμα η θερμοκρασία είναι συνεχές θεμελιώδες μέγεθος της φυσικής. Ενώ, για παράδειγμα, οι σφυγμοί ανά λεπτό ενός ανθρώπου είναι διακριτό μέγεθος, το οποίο θα μπορούσαμε να πούμε ότι «δεν υπάρχει» για τη φυσική, η οποία αναγνωρίζει ως φυσικό μέγεθος μόνο το αντίστοιχο μέγεθος της συχνότητας. Εκτός από τα θεμελιώδη και τα παράγωγα μεγέθη της φυσικής, υπάρχουν λοιπόν και πολλά άλλα μεγέθη που μπορούν να είναι αντικείμενο «επιστημονικής μέτρησης», όπως για παράδειγμα διάφορα μεγέθη που μπορεί να εξετάζει η στατιστική ως προς κάποιον πληθυσμό, ως προς κοινωνικά φαινόμενα, οικονομικά φαινόμενα και ούτω καθ εξής.
Τα θεμελιώδη φυσικά μεγέθη είναι ένα ελάχιστο σύνολο από φυσικά μεγέθη τα οποία θεωρούνται εντελώς ανεξάρτητα μεταξύ τους και τα οποία είναι ικανά να ορίσουν όλα τα υπόλοιπα (παράγωγα) μεγέθη που μπορεί να χρειαστούν και χρησιμοποιούνται από τη φυσική για την περιγραφή οποιουδήποτε φυσικού φαινομένου. Για παράδειγμα, το μήκος και ο χρόνος είναι δύο θεμελιώδη μεγέθη τα οποία χρησιμοποιούνται για να οριστεί το παράγωγο μέγεθος της ταχύτητας ως διανυθέν μήκος ανά μονάδα χρόνου. Σήμερα τα θεμελιώδη μεγέθη θεωρείται ότι είναι τα επτά μεγέθη που δίνονται στον πίνακα παρακάτω.
Μονάδες μέτρησης
Ιστορικά οι άνθρωποι δημιούργησαν και χρησιμοποίησαν πολλά διαφορετικά συστήματα μονάδων μέτρησης, αρχικά για τη μέτρηση των αποστάσεων και για τη μέτρηση ποσοτήτων όπως η μάζα (το βάρος) και ο όγκος για εμπορικούς και παρόμοιους σκοπούς. Κατά καιρούς στην ιστορία της ανθρωπότητας υπήρξαν το βαβυλωνιακό σύστημα, το αιγυπτιακό σύστημα, το ελληνικό, το ρωμαϊκό, το κινέζικο, το βρετανικό και άλλα συστήματα. Για να αποφεύγεται η σύγχυση από τα πολλά, συχνά αντιφατικά και χωρίς αρκετή ακρίβεια συστήματα μονάδων μέτρησης, από το 1960 έχει καθιερωθεί και ισχύει παγκοσμίως το σύστημα SI (Systeme Internationale) ή Διεθνές σύστημα μονάδων, γνωστό και ως Μετρικό σύστημα (Metric system), το οποίο περιλαμβάνει επτά θεμελιώδεις μονάδες (δείτε πίνακα παρακάτω). Ωστόσο, διάφορα άλλα συστήματα μονάδων εξακολουθούν να βρίσκονται σε χρήση.
Όλα τα άλλα φυσικά μεγέθη θεωρούνται παράγωγα και κάθε μονάδα μέτρησης τέτοιου μεγέθους μπορεί πάντα να εκφραστεί ως συνάρτηση των θεμελιωδών μονάδων.
Εξωτερικοί σύνδεσμοι
Κατηγορία:Μετρολογία Κατηγορία:Μονάδες μέτρησης Κατηγορία:Θεμελιώδεις έννοιες της φυσικής
Walk This Way
Το Walk This Way είναι ένα τραγούδι του αμερικανικού hard rock συγκροτήματος Aerosmith. Το κομμάτι γράφτηκε από τους Στίβεν Τάιλερ και Τζο Πέρι και συμπεριλήφθηκε στον δίσκο Toys in the Attic, του 1975. Το τραγούδι κυκλοφόρησε και ως single, το δεύτερο από τον εν λόγω δίσκο, το οποίο κατάφερε να φτάσει στο νούμερο 10 των αμερικανικών Billboard Hot 100, το 1977. Πρόκειται για ένα από τα πιο γνωστά τραγούδια του σχήματος που τους βοήθησε να αποκτήσουν δημοτικότητα τη δεκαετία του 1970.
Το 1980 η καριέρα τους γνώρισε αναζωπύρωση, μετά την διασκευή του τραγουδιού από τους Run DMC, σε μία hip hop και rock εκτέλεση. Το 1986, συμπεριλήφθηκε στον δίσκο τους Raising Hell. Η εκτέλεση αυτή κέρδισε κι ένα βραβείο Soul Train Music, στην κατηγορία Καλύτερου Ραπ Single, το 1987, ενώ στα Hot 100, έφτασε έως και το νούμερο 4. Το πρωτότυπο τραγούδι των Aerosmith, συμπεριλήφθηκε στη λίστα του VH1, με τα 40 Σπουδαιότερα Hard Rock Τραγούδια όλων των εποχών, καταλήγοντας στη 8η θέση. Εκτός από τους Run DMC, το τραγούδι υπέστη κι άλλες επιτυχημένες διασκευές.
Εξωτερικοί σύνδεσμοι
Κατηγορία:Τραγούδια του 1975 Κατηγορία:Singles του 1975 Κατηγορία:Singles του 1976 Κατηγορία:Singles του 1986 Κατηγορία:Singles του 1997 Κατηγορία:Singles του 2002 Κατηγορία:Τραγούδια των Aerosmith Κατηγορία:Singles της Columbia Records Κατηγορία:Singles της Island Records Κατηγορία:Singles της Geffen Records
Γραμματικό Αττικής
Το Γραμματικό είναι ημιορεινό χωριό της Βορειοανατολικής Αττικής, πλησίον του Μαραθώνα. Εκτείνεται στο βορειοανατολικό άκρο του Νομού, μεταξύ των ορεινών όγκων που απαρτίζουν τη μορφολογία της περιοχής. Στηρίζεται στην αγροτική και κτηνοτροφική εκμετάλλευση όπως και η γειτονική κωμόπολη του Μαραθώνα, σε πολλές από τις εκτάσεις της οποίας εργάζονται οι κάτοικοι. Η περιοχή συνδέεται με την Αθήνα μέσω γραμμής των ΚΤΕΛ.
Πορεία του πληθυσμού:
Ονομασία
Η ονομασία του χωριού καθιερώθηκε επί τουρκοκρατίας. Ο μπέης της περιοχής έδρευε λίγο έξω από τον Μαραθώνα (στη σημερινή διασταύρωση της Λεωφόρου Μαραθώνα προς Σχοινιά) όπου ο τοπικός συνοικισμός φέρει την ονομασία "Μπέη". Ο γραμματέας του έπασχε από άσθμα και για μεγάλο διάστημα διέμενε στη περιοχή του Γραμματικού όπου το κλίμα ήταν πιό ξηρό από τη πεδιάδα του Μαραθώνα. Όποιος λοιπόν πήγαινε στο Μπέη και ζητούσε κάποιο χαρτί, αυτός τον παρέπεμπε στο "γραμματικό" του και έτσι καθιερώθηκε η ονομασία του οικισμό σε Γραμματικό.
Χαρακτηριστικά του οικισμού
Το χωριό βρίσκεται σε υψόμετρο 250 μέτρων (στη πλατεία), απέχει από την Αθήνα 50 χιλιόμετρα και υπάρχει πρόσβαση από το Μαραθώνα καθώς και από τη Λίμνη Μαραθώνα και από το Καπανδρίτι. Η κοινότητα Γραμματικού έχει πληθυσμό 1.486 κατοίκους και περιλαμβάνει τους οικισμούς Αγία Μαρίνα με 62 κατοίκους και το Σέσι με 133 κατοίκους. Ο κύριος οικισμός του Γραμματικού, διατηρεί την εικόνα του παραδοσιακού χωριού ενώ διαθέτει όλες τις σύγχρονες υποδομές και δέχεται πολλούς επισκέπτες κυρίως τα Σαββατοκύρικα στις παραδοσιακές ταβέρνες του. Επίσης στη περιφέρεια της κοινότητας περιλαμβάνεται ο οικισμός "Σέσι" με τις δύο υπέροχες παραλίες στον Ευβοϊκό (μικρό και μεγάλο Σέσι) και τις γνωστές ταβέρνες. Στον οικισμό της Αγίας Μαρίνας βρίσκεται το πορθμείο επικοινωνίας της Αττικής με τα Νέα Στύρα και Αλμυροπόταμο Ευβοίας.
Κοντά στο Γραμματικό βρίσκεται ο αρχαιολογικός χώρος του Ραμνούντα.
Διοικητικές μεταβολές
Με την εφαρμογή της πρώτης διοικητικής διαίρεσης το Γραμματικό εντάχθηκε στον διευρυμένο δήμο Μαραθώνα στον οποίο παρέμεινε μέχρι το 1912. Με την εφαρμογή της τότε διοικητικής διαίρεσης το Γραμματικό ορίστηκε έδρα της ομώνυμης κοινότητας Γραμματικού η οποία αρχικά συμπεριέλαβε στα όριά της, εκτός από το Γραμματικό, τους οικισμούς  Αγία Μαρίνα και Άνω Σούλι. Στην συνέχεια το Άνω Σούλι εντάχθηκε στον δήμο Μαραθώνος ενώ στην κοινότητα Γραμματικού αναγνωρίστηκε και ο οικισμός Σέσι. Η κοινότητα διατηρήθηκε μέχρι τα τέλη του 2010 ενώ από την 1η Ιανουαρίου θα αποτελέσει μέρος του νέου διευρυμένου δήμου Μαραθώνος.
Εξωτερικοί σύνδεσμοι
Γραμματικο Κατηγορία:Χωριά του νομού Αττικής Κατηγορία:Αττική-επέκταση
Κατάλογος μεγάλων ιστορικών πυρκαγιών
Στο κατάλογο αυτό περιλαμβάνονται οι μεγάλες πυρκαγιές που έχουν σημειωθεί στην παγκόσμια ιστορία.
Πηγή
(Πηγή: Ιστορία Πυροσβεστικού Σώματος - 1980)
Κατηγορία:Πυροσβεστική
Δημήτρης Βαρτζόπουλος
Ο Δημήτρης Βαρτζόπουλος είναι Έλληνας βουλευτής.
Βιογραφικά στοιχεία
Ο Δημήτριος Βαρτζόπουλος γεννήθηκε το 1957 στην Θεσσαλονίκη και μεγάλωσε στην Καβάλα. Είναι γιος του Χρυσόστομου και της Φανής, το  γένος Λυχρίδα. Το 1981 αποφοίτησε με άριστα από την Ιατρική Σχολή του Αριστοτελείου Πανεπιστημίου Θεσσαλονίκης. Ανακηρύχτηκε διδάκτωρ του Πανεπιστημίου της Βόννης και έχει δημοσιεύσει πολλές επιστημονικές εργασίες σε επιστημονικά περιοδικά. Είναι ειδικευμένος σε θέματα Νομικής Ψυχιατρικής. Εργάστηκε ως επιστημονικός διευθυντής ιδιωτικής ψυχιατρικής κλινικής. Εκλέχτηκε εκπρόσωπος στα διοικητικά συμβούλια του Συλλόγου Φοιτητών Ιατρικής και στα συνέδρεια ΦΕΑΠΘ και ΕΦΕΕ από το 1975 έως το 1981. Διατέλεσε πρόεδρος της ΔΑΠ-ΝΔΦΚ Θεσσαλονίκης. Από το 1982 έως το 1985 συμμετείχε στην πολιτική οργάνωση της ομογένειας και εκλέχτηκε πρόεδρος της Τοπικής Οργάνωσης Νέας Δημοκρατίας Βόννης και της ΝΟΔΕ Δυτικής Γερμανίας.Από το 1985 υπήρξε μέλος της ΔΗΑΝΑ και το 1993 υποψήφιος βουλευτής Β΄Θεσσαλονίκης με την Νεα Δημοκρατία. Υπήρξε Διοικητής της Β΄ Υγειονομικής Περιφέρειας Κεντρικής Μακεδονίας την περίοδο 2004 - 2005 και της Γ΄ Υγειονομικής Περιφέρειας Μακεδονίας την περίοδο 2007 - 2009. Το 2009 διατέλεσε συντονιστής της Επιτροπής Οικονομικών Θεμάτων και Προμηθειών του Υπουργείου Υγείας & Κοινωνικής Αλληλεγγύης. Την περίοδο 2004 - 2009 υπήρξε Αντιπρόεδρος της Επιτροπής Ψυχικής Υγείας του Κεντρικού Συμβουλίου Υγείας. Υπήρξε Υφυπουργός Υγείας και Κοινωνικής Αλληλεγγύης στην κυβέρνηση Παπαδήμου.
Αναφορές
Κατηγορία:Έλληνες υφυπουργοί Υγείας και Κοινωνικής Αλληλεγγύης
Δήμος Μίκρας
Ο δήμος Μίκρας ήταν δήμος του Νομού Θεσσαλονίκης. Με την εφαρμογή του προγράμματος Καλλικράτης καταργήθηκε και εντάχθηκε στον δήμο Θέρμης. Βρισκόταν στο νοτιοδυτικό τμήμα του νομού νότια της Θεσσαλονίκης. Ο δήμος αποτελούνταν από τέσσερα δημοτικά διαμερίσματα, καταλάμβανε έκταση 80,827 τ.χλμ., και ο πληθυσμός του ήταν 10.427 κάτοικοι σύμφωνα με την απογραφή του 2001. Έδρα του δήμου ήταν ο Τρίλοφος.
Αναλυτικά τα δημοτικά διαμερίσματα και οι οικισμοί του δήμου:
Παραπομπές
Μ
Λεωνίδας Εμπειρίκος
Το ονοματεπώνυμο Λεωνίδας Εμπειρίκος μπορεί να αναφέρεται στα παρακάτω μέλη της οικογένειας Εμπειρίκου από την Άνδρο:
Λεωνίδας Αντ. Εμπειρίκος
Ο Λεωνίδας Εμπειρίκος ήταν Έλληνας πολιτικός.
Βιογραφικά στοιχεία
Γεννήθηκε στην Άνδρο και ήταν γιος του Αντώνη Εμπειρίκου. Σπούδασε ιατρική στο Παρίσι, ιδιώτευσε ως ιατρός και το 1850 εξελέγη βουλευτής Άνδρου. Με πρότασή του το επώνυμο της οικογένειας μεταβλήθηκε από "Μπιρίκος" σε "Εμπειρίκος".
Απεβίωσε το 1853. Ήταν παντρεμένος και είχε αποκτήσει έναν γιο, τον Αντώνιο Εμπειρίκο, που πέθανε σε νεαρή ηλικία.
Υδατοσφαίριση στους Ολυμπιακούς Αγώνες
Η υδατοσφαίριση ή γουότερ πόλο είναι από τα πιο παλιά ολυμπιακά αθλήματα, αφού συμπεριλήφθηκε στις σύγχρονες Ολυμπιάδες από τη Β΄ Ολυμπιάδα του 1900 στο Παρίσι. Από το 2000 διεξάγεται και τουρνουά γυναικών.
Ιστορικές πληροφορίες
Το γουότερ πόλο μπήκε στους Ολυμπιακούς Αγώνες το 1900. Κατά τις πρώτες δύο ολυμπιάδες μετείχαν αθλητικοί σύλλογοι και όχι χώρες, με αποτέλεσμα να μετέχουν περισσότερες ομάδες από κάθε χώρα. Το 1900 στο Παρίσι υπήρχαν τέσσερις γαλλικές ομάδες ανάμεσα στις επτά συμμετοχές ενώ ακραία περίπτωση θεωρείται η διοργάνωση του 1904 στο Σεντ Λούις, στην οποία μετείχαν μόνο τρεις αμερικανικοί σύλλογοι που μοιράστηκαν τα μετάλλια.
Στις πρώτες ολυμπιάδες κυριάρχησε η Μεγάλη Βρετανία. Από το 1932 και έξης τα περισσότερα μετάλλια έχει κατακτήσει η Ουγγαρία, συνολικά 14, μια χώρα που δεν βρέχεται από θάλασσα, από τα οποία 8 χρυσά. Αρκετές διακρίσεις έχουν επίσης η Ιταλία, η Σοβιετική Ένωση και η Γιουγκοσλαβία.
Από το 1976 στους αγώνες συμμετέχουν 12 ανδρικές ομάδες ενώ παλιότερα συμμετείχαν συνήθως 16. Το αρνητικό ρεκόρ συμμετοχής σημειώθηκε το 1932 στο Λος Άντζελες, όταν έλαβαν μέρος μόνο 5 κράτη.
Οι γυναικείες ομάδες είναι 8 και συμμετέχουν από το 2000. Οι χώρες προκρίνονται από προολυμπιακά τουρνουά.
Υδατοσφαίριση
Το Water polo ή Υδατοσφαίριση ή Πόλο για τους Έλληνες είναι το παλαιότερο ομαδικό σπορ στο Ολυμπιακό Πρόγραμμα, αφού για πρώτη φορά εμφανίστηκε στους Ολυμπιακούς Αγώνες του 1900 στο Παρίσι. Στην Ελλάδα, διοργανώθηκε για πρώτη φορά Πρωτάθλημα Υδατοσφαίρισης το 1928.
Το Πόλο είναι ένα άθλημα ιδιαίτερα απαιτητικό από άποψη φυσικής προετοιμασίας αφού οι υδατοσφαιριστές ή πολίστες όπως τους λέμε στην Ελλάδα, αναγκάζονται να κολυμπούν σε κάθε αγώνα, επί μία ώρα, διανύοντας πλέον των 2 χιλιομέτρων?.
Το Water polo είναι ένα ομαδικό άθλημα «επαφής» με κύρια χαρακτηριστικά την δύναμη, την ταχύτητα και την αντοχή. Η ικανότητα χειρισμού της μπάλας μαζί με την κολυμβητική ικανότητα είναι εξαιρετικά σημαντικά στοιχεία στην μορφή του αθλήματος σήμερα, και χαρακτηρίζεται από μεγάλη κινητικότητα σε σχέση με την στατική μορφή του αθλήματος των προηγούμενων δεκαετιών.
Η Υδατοσφαίριση είναι ομαδικό άθλημα, το οποίο διεξάγεται σε πισίνα, από δύο επταμελείς ομάδες - έξι παίκτες και έναν τερματοφύλακα. Ο σκοπός του παιχνιδιού είναι η επίτευξη τερμάτων με την ρίψη της μπάλας μέσα στο τέρμα που φυλάσσεται από τον τερματοφύλακα, και νικήτρια είναι η ομάδα με τα περισσότερα τέρματα. Το παιχνίδι έχει ομοιότητες με τη χειροσφαίριση.Στην Ελλάδα μεγαλύτερη κατηγορία είναι η Α1 Κατηγορία υδατοσφαίρισης ανδρών. Μεγάλη απήχηση έχουν επίσης και τα Πρωταθλήματα Υποδομών, με συμμετοχές ομάδων από όλη την Ελλάδα.
Κανόνες
Η υδατοσφαίριση είναι ομαδικό άθλημα και παίζεται σε πισίνα από δυο ομάδες παικτών. Κάθε ομάδα έχει 13 ή 15 παίκτες από τους οποίους συμμετέχουν οι επτά και αντικειμενικός σκοπός της είναι να στείλει την μπάλα στα δίχτυα της αντίπαλης ομάδας. Οι παίκτες, εκτός του τερματοφύλακα, επιτρέπεται να χρησιμοποιούν μόνο το ένα χέρι στην προώθηση ή τη μεταβίβαση της μπάλας που μοιάζει με εκείνη του ποδοσφαίρου.Η προώθηση της μπάλας με τα δύο χέρια οδηγεί σε ποινή.
Σήμερα έχουν γίνει αρκετές τροποποιήσεις σε αυτό το άθλημα. Η επίθεση κάθε ομάδας διαρκεί 30". Κάθε αγώνας έχει τέσσερις περιόδους από 8 λεπτά, ανάμεσα από την 1η και 2η περίοδο έχει 1 λεπτό διάλειμμα ,ανάμεσα στην 2η και 3η υπάρχει ημίχρονο που διαρκεί πέντε λεπτά στο οποίο οι ομάδες αλλάζουν εστίες και ανάμεσα στην 3η και 4η υπάρχει διάλειμμα ενός λεπτού.
Γκολ επιτυγχάνεται όταν ολόκληρη η μπάλα περάσει τη γραμμή του τέρματος που βρίσκεται ανάμεσα στα κάθετα και το οριζόντιο δοκάρι της εστίας, με την προϋπόθεση ότι δεν προωθήθηκε με γροθιά και ότι την άγγιξαν τουλάχιστον δυο παίκτες εκτός του τερματοφύλακα. Επίσης γκολ επιτυγχάνεται και όταν ένας αθλητής περάσει τη γραμμή του τέρματος της ομάδας του μαζί με τη μπάλα. Νικήτρια είναι η ομάδα που πετυχαίνει τα περισσότερα γκολ. Κατάλληλα χρώματα θεωρούνται το άσπρο για τη γραμμή του τέρματος που πρέπει να απέχει τουλάχιστον 30 εκ. από το άκρο της πισίνας, το άσπρο για τη γραμμή της σέντρας που χωρίζει την πισίνα σε δυο ίσα μέρη, το κόκκινο για τη γραμμή του κόρνερ που απέχει δυο μέτρα από τη γραμμή του τέρματος και το κίτρινο για τη γραμμή του πέναλτι που απέχει πέντε μέτρα από τη γραμμή του τέρματος. Στην πλευρά της πισίνας όπου κινούνται οι κριτές τερμάτων τοποθετείται δυο μέτρα μακριά από κάθε γωνία ένα ευδιάκριτο χρωματιστό σημάδι. Για το διαιτητή πρέπει να υπάρχει αρκετός ελεύθερος χώρος, έτσι ώστε να κινείται από το ένα ως το άλλο άκρο της μιας πλευράς της πισίνας, καθώς και για τους δυο κριτές τερμάτων που βρίσκονται στο ύψος των γραμμών του τέρματος. Τα τέρματα πρέπει να είναι άσπρα, να επιπλέουν στο νερό, να είναι γερά συναρμολογημένα και να μη λυγίζουν. Έχουν άνοιγμα τριών μέτρων, ενώ το οριζόντιο δοκάρι πρέπει να βρίσκεται 90 εκ. πάνω από την επιφάνεια του νερού (όταν το νερό έχει βάθος πάνω από 1,5 μέτρα) ή 2.40 από το βυθό της πισίνας (όταν το νερό έχει βάθος λιγότερο από 1,5 μέτρα). Τα τέρματα είναι εφοδιασμένα με δίχτυ.
Η μπάλα έχει περιφέρεια 68 ως 71 εκ. και βάρος 400 ως 450 γραμμάρια. Πρέπει να είναι στρογγυλή, καλά φουσκωμένη και εντελώς αδιάβροχη. Απαγορεύεται η επικάλυψή της με γράσο ή παρόμοιο υλικό. Οι παίκτες των δύο ομάδων πρέπει να φοράνε διαφορετικά σκουφάκια, το σκουφάκι του πόλο πρέπει να έχει πλαστικά προστατευτικά για τα αυτιά, με τρύπες για να ακούγεται η σφυρίχτρα του διαιτητή κάτω από το νερό και να δένεται καλά από τον παίκτη. Συνήθως είναι μπλε ή άσπρο με εξαίρεση τους τερματοφύλακες που έχουν κόκκινα. Τα νούμερα έχουν αυστηρή αρίθμηση από το 1 μέχρι το 13 ή το 15. Οι αριθμοί 1 και 13 (ή 15, ανάλογα) ανήκουν μόνο στους τερματοφύλακες. συνήθως μπλε ή άσπρο για να διακρίνονται και να μη μπερδεύονται οι αντίπαλοι, ενώ οι τερματοφύλακες φοράνε κόκκινα σκουφάκια. Αν κάποιος παίκτης χάσει το σκούφο πρέπει να περιμένει μια διακοπή για να βρει ή να τον αντικαταστήσει με άλλο. Οι αθλητές φοράνε μαγιό και απαγορεύεται να έχουν πάνω τους οποιοδήποτε αντικείμενο, ενώ δεν μπορούν να αλειφθούν με λάδι.
Οι θέσεις του πόλο
Παρακάτω θα γίνει μια μικρή περιγραφή των θέσεων. Αρχικά θα αναλυθούν τα extrem. Οι δύο αυτές θέσεις επιθετικά είναι η κύρια βοήθεια του φουνταριστού ενώ αμυντικά είναι όπως λέμε η πρώτη γραμμή άμυνας της ομάδας. Κύριος στόχος των παικτών που αγωνίζονται σε αυτές τις θέσεις (είτε από τη μεριά του σουτ είτε από τη μεριά της πάσας) είναι να βοηθούν την επίθεση της ομάδας δίνοντας λύση για τελικές πάσες ώστε να επιτευχθεί το γκολ. Τα ντεμί αποτελούν επιθετικά τη πρώτη πάσα από τον τερματοφύλακα είτε τον κεντρικό ώστε να μπορέσει να οργανωθεί η επίθεση. Αμυντικά είναι οι δύο θέσεις που έχουν καίρια σημασία και βοηθούν περισσότερο τον τερματοφύλακα και τον κεντρικό να αντιμετωπίσουν τα αντίπαλα σουτ. Ο κεντρικός (αμυντικός) είναι κατά κύριο λόγο αυτός που οργανώνει την επίθεση της ομάδας. Είναι αυτός που πρέπει να βρει χώρους για να δοθούν οι κατάλληλες πάσες προς τους περιφερειακούς ή τον φουνταριστό για να επιτευχθεί κάποιο γκολ. Αμυντικά η βοήθεια του είναι πολύτιμη μιας και είναι ο κοντινότερος παίκτης στο τέρμα και μπορεί να βοηθήσει στην αποκοπή των αντίπαλων σουτ. Τέλος ο φουνταριστός, είναι ο πιο κύριος παίκτης για την επίθεση της ομάδας του. Είναι αυτός που βρίσκεται πιο κοντά στο αντίπαλο τέρμα και μπορεί άμεσα να σκοράρει. Πρέπει να σημειωθεί ότι στη θέση του φουνταριστού παίρνονται οι περισσότερες αποβολές (των 20 δευτερολέπτων).
Ελληνικές συμμετοχές
Η υδατοσφαίριση είναι το ομαδικό άθλημα, στο οποίο Ελλάδα έχει τις περισσότερες συμμετοχές σε ολυμπιάδες. Η εθνική ομάδα συμμετείχε για πρώτη φορά στους ολυμπιακούς αγώνες το 1920. Μετείχε επίσης το 1924 και το 1948 στο Λονδίνο. Στη συνέχεια μετείχε στο Μεξικό το 1968 κι έκτοτε μετέχει συνεχώς, με εξαίρεση τη διοργάνωση του 1976 στο Μόντρεαλ που δεν κατάφερε να προκριθεί.
Την κορυφαία διάκριση γνώρισε το 2004 στην Αθήνα. Στους αγώνες αυτούς η γυναικεία ομάδα κατέκτησε το ασημένιο μετάλλιο ενώ η ανδρική ηττήθηκε στον μικρό τελικό και τερμάτισε στην τέταρτη θέση.
Πηγές
Κατηγορία:Υδατοσφαίριση Κατηγορία:Αθλήματα στους Θερινούς Ολυμπιακούς Αγώνες Κατηγορία:Υγρός στίβος στις Ολυμπιάδες
Bank Pekao
Η Bank Polska Kasa Opieki Spółka Akcyjna, η οποία συνήθως αναφέρεται με το συντομότερο όνομα Bank Pekao SA, είναι παγκόσμια τράπεζα και σήμερα η δεύτερη μεγαλύτερη τράπεζα στην Πολωνία, με έδρα τη Βαρσοβία. Η ιταλική τράπεζα UniCredit κατείχε το 59% της εταιρείας. Πούλησε την τράπεζα τον Δεκέμβριο του 2016. Τώρα η Powszechny Zakład Ubezpieczeń κατέχει το 20% της εταιρείας, το Πολωνικό Ταμείο Ανάπτυξης το 12,80%, η UniCredit το 6,28% και άλλοι το 60,94%.
Η τράπεζα ιδρύθηκε το 1929 από το Υπουργείο Οικονομικών ως εθνική τράπεζα, κυρίως για την παροχή χρηματοοικονομικών υπηρεσιών σε Πολωνούς που ζουν στο εξωτερικό. Το 1939 η τράπεζα είχε υποκαταστήματα σχεδόν σε κάθε πρωτεύουσα των χωρών όπου ζούσαν Πολωνοί.
Το πλήρες όνομα «Polska Kasa Opieki» μπορεί να μεταφραστεί κυριολεκτικά ως «Πολωνική Τράπεζα Βοήθειας» και η δημοφιλής μορφή «Pekao» είναι από τον ήχο του αρκτικόλεξου «PKO».
Λαϊκή Δημοκρατία της Πολωνίας
Μετά το τέλος του Β΄ Παγκοσμίου Πολέμου και την έναρξη της σοβιετικής κυριαρχίας στην Πολωνία, η τράπεζα φρόντιζε για τις διεθνείς χρηματοοικονομικές πράξεις που διενεργήθηκαν από τις αρχές της νεοσύστατης Πολωνικής Λαϊκής Δημοκρατίας. Με τη βοήθεια της τράπεζας, οι Πολωνοί που ζούσαν στο εξωτερικό θα μπορούσαν να συντηρήσουν τις οικογένειές τους πίσω από το Σιδηρούν Παραπέτασμα. Το 1968, ο Υπουργός Οικονομικών εξουσιοδότησε τη δημιουργία λογαριασμών σε ξένο νόμισμα για άτομα που εργάζονται στο εξωτερικό στην Τράπεζα Pekao. Το μονοπώλιο της τράπεζας χάθηκε μόνο το 1989, με την έναρξη των οικονομικών μεταρρυθμίσεων που σάρωσαν την Πολωνία και το Ανατολικό Μπλοκ.
Στη δεκαετία του 1970, οι λογαριασμοί νομισμάτων στην Pekao χωρίστηκαν σε τρεις κατηγορίες: Λογαριασμός Α για άτομα που πληρώνουν νομίσματα με τεκμηριωμένη προέλευση, Λογαριασμοί Β για πληρωμές με μη τεκμηριωμένη προέλευση και λογαριασμούς Γ για αλλοδαπούς. Τα κεφάλαια από λογαριασμούς Β δεν μπορούσαν να εξαχθούν νόμιμα στο εξωτερικό, αλλά το 1976 τα δικαιώματα των λογαριασμών Α και Β ισορρόπησαν. Το 1974, η τράπεζα είχε περίπου 91.000 εγγεγραμμένους λογαριασμούς. Στο τέλος της δεκαετίας του 1980, η συνολική αξία των λογαριασμών σε ξένο νόμισμα ήταν 3,3 δισεκατομμύρια δολάρια ΗΠΑ.
Στις 3 Αυγούστου 1999, η Pekao έγινε μέλος της εταιρείας UniCredit.
Τον Δεκέμβριο του 2016, η πολωνική κρατική PZU μαζί με το Πολωνικό Ταμείο Ανάπτυξης απέκτησαν την Bank Pekao - τη δεύτερη μεγαλύτερη τράπεζα της Πολωνίας που ανήκε προηγουμένως στην ιταλική τράπεζα UniCredit, αγοράζοντας μερίδιο 32,8 % στην τράπεζα για ποσό 10,6 δισεκατομμυρίων ζλότι (2,6 δισεκατομμύρια ευρώ).
Διάφορα
Η Bank Pekao ήταν η επίσημη τράπεζα και χορηγός του Ευρωπαϊκού Πρωταθλήματος Ποδοσφαίρου του 2012.
Εξωτερικοί σύνδεσμοι
Κατηγορία:Εταιρείες κρατικής ιδιοκτησίας της Πολωνίας Κατηγορία:Τράπεζες της Πολωνίας Κατηγορία:Εταιρείες με έδρα τη Βαρσοβία Κατηγορία:Πολωνικά εμπορικά σήματα Κατηγορία:Εταιρίες εισηγμένες στο Χρηματιστήριο της Βαρσοβίας
Νικόμαχος (γραμματικός)
Ο Νικόμαχος ήταν γραμματικός και «αναγραφέας νόμων» στην αρχαία Αθήνα, με αντικείμενό του την επίσημη αναγραφή νόμων του κράτους σε ειδικές στήλες. Χαρακτηρίζεται όμως από το ρήτορα και δικηγόρο Λυσία ως σκλάβος και πλαστογράφος.
Σύμφωνα με τον Λυσία ο Νικόμαχος στην αρχή εκμεταλλεύθηκε το δημόσιο χρήμα καθυστερώντας επί χρόνια την αντιγραφή των νόμων που του είχε ανατεθεί το 411 π.Χ. και κωλυσιεργώντας παρέτεινε τη μισθοδοσία του. Στη συνέχεια, το 405 π.Χ. δωροδοκήθηκε ή εκβιάστηκε αλλά πάντως πείσθηκε από τους ολιγαρχικούς να παρουσιάσει μέσα σε μία ημέρα έναν ανύπαρκτο νόμο βάσει του οποίου «καταδικάστηκε σε θάνατο ο πολιτικός Κλεοφώντας και αργότερα και άλλοι δημοκρατικοί πολίτες».
Άλλοι εντούτοις δεν φαίνεται να βλέπουν τον Νικόμαχο με αυτή την αυστηρή ματιά και ήταν πολλοί εκείνοι που τον καλούσαν να γνωμοδοτήσει για διάφορα θέματα αντιμετωπίζοντας τον με σεβασμό και ως βαθύ γνώστη του νόμου.
Η ζωή του
Ελάχιστα είναι γνωστά για το Νικόμαχο και ένας άλλος συνονόματος του που αναφέρεται από τον Ισοκράτη, ίσως να μην είναι ο ίδιος λένε οι ειδικοί. Τα περισσότερα στοιχεία για το συγκεκριμένο αναγραφέα ή νομοθέτη, τα έχουμε από τον Λυσία, ο οποίος υπαινίσσεται ότι πατέρας του ήταν σκλάβος και ο ίδιος απελεύθερος. Τη δωροδοκία ή εκβίαση του Νικόμαχου αναφέρουν έμμεσα πολλές πηγές, όμως ο Λυσίας είναι πιο αναλυτικός στο λόγο του «Κατά Νικομάχου ἀναγραφέως τῶν νόμων» και πιθανόν ο λόγος αυτός να αποτελεί και τη βασική πηγή πληροφόρησης των υπόλοιπων ιστορικών.
Οι νόμοι αυτοί χρειάστηκε να καταγραφούν επίσημα μετά το 411 π.Χ επειδή τόσο η αναστάτωση που είχε προκαλέσει η ήττα στη Σικελία όσο και η πολιτειακή αλλαγή (επιβολή ολιγαρχίας για αρκετούς μήνες) είχαν σαν αποτέλεσμα κάποιοι να προσπαθήσουν και να πετύχουν την αλλοίωση της ισχύουσας νομοθεσίας, δηλαδή τους νόμους που είχαν ψηφιστεί επί Δράκοντα και Σόλωνα, αλλά και από τις συνεδριάσεις της Βουλής. Αποφασίστηκε μετά την αποκατάσταση της δημοκρατίας να καθαραγραφούν επισήμως όλοι οι ισχύοντες νόμοι ώστε να μη μπορεί κανείς να εκμεταλλεύεται κενά της δικαιοσύνης ή να επικαλείται ψευδείς νόμους. Φαίνεται όμως -λέει ο Λυσίας- ότι οι Αθηναίοι που ζητούν από όλους λογαριασμό, δεν ζήτησαν ποτέ από τον έξυπνο Νικόμαχο που κατάφερε να αναλάβει το έργο και να μην το παραδώσει.
Ο Κλεοφών
Όταν οι ολιγαρχικοί το 405 π.Χ. αποφάσισαν να εξουδετερώσουν τον πολιτικό Κλεοφώντα, που ήταν κατά της ειρήνης με τη Σπάρτη, τον συνέλαβαν με την κατηγορία ότι μια νύχτα δεν παρουσιάστηκε να κοιμηθεί στο στρατόπεδο ως όφειλε, αλλά κοιμήθηκε στο σπίτι του. Αυτή η κατηγορία δεν αρκούσε για να καταδικαστεί σε θάνατο και δωροδόκησαν τον Νικόμαχο να παρουσιάσει έναν νόμο σύμφωνα με τον οποίο σε εξαιρετικές συνθήκες επιτρεπόταν η Βουλή να συνδικάζει. Έτσι συμμετείχαν ως ένορκοι και εκπρόσωποι της Βουλής, η οποία στα τέλη του Πελοποννησιακού Πολέμου κυριαρχείτο από τους ολιγαρχικούς. Με τη συμμετοχή τους στη δίκη ως ενόρκων, ο Κλεοφών καταδικάστηκε σε θάνατο και εκτελέστηκε. Ο Λυσίας αναφέρει ότι αυτό ήταν παράτυπο και ότι ο Νικόμαχος παρουσίασε την ημέρα της δίκης ένα νόμο κομμένο και ραμμένο ουσιαστικά στα μέτρα των ολιγαρχικών ώστε να μπορέσουν να συνδικάσουν τον Κλεοφώντα.
Οι άλλες παραλείψεις
Ο Λυσίας έγραψε αυτή τη μηνυτήρια αναφορά για λογαριασμό κάποιου πολίτη, που θεωρούσε τον Νικόμαχο ανακόλουθο και αναρμόδιο στο ζήτημα των θυσιών -επρόκειτο για τη διευθέτηση κόστους και τέλεσης θυσιών για την οποίες υπήρχαν σχετικοί νόμοι. Όπως αναφέρει ο μηνυτής (ή ο Λυσίας που συνέγραψε το κείμενο) ο Νικόμαχος συστηματικά επί χρόνια ολόκληρα ήταν «γράψε-σβήσε» ανάλογα με τις ανάγκες εκείνων που ζητούσαν γνωμοδότηση. Για να υποστηρίξει τη θέση του επί του προκειμένου (του νόμου για τις θυσίες) ανέφερε παρεμπιπτόντως αλλά εκτενώς το βεβαρημένο παρελθόν του καταγγελλόμενου αναγραφέα ώστε να αποδείξει τη δολιότητά του σε όλα τα ζητήματα και όχι μόνον στων θυσιών.
Ο Νικόμαχος πάντως υπηρέτησε διαρκώς σε αυτή τη θέση από το 411 π.Χ. με μικρό διάλειμμα επί Τριάκοντα τυράννων, όταν όπως και πολλοί άλλοι, εξορίστηκε. Φαίνεται όμως, πως είχε γενικά κύρος γνώστη των νόμων και ζητείτο συχνά η γνωμοδότησή του παρόλα αναφέρει ο Λυσίας. Στο δε συγκεκριμένο ζήτημα, ο Νικόμαχος είχε αναγράψει σε στήλες πόσες θυσίες θα πλήρωνε το κράτος και σε ποιο κόστος για τις θρησκευτικές γιορτές των Αθηναίων και κάποιος (ή κάποιοι) πολίτες διαφωνούσαν και θεωρούσαν ότι κάποιες αρχαιότερες και πατροπαράδοτες θυσίες που όφειλε να «επιχορηγήσει» τρόπον τινά το κράτος, είχαν παραλειφθεί.
Όσον αφορά τη λογοδοσία του Νικομάχου, για την οποία ο Λυσίας απορεί στο κείμενό του «πώς την απέφυγε τόσα χρόνια και παρέτεινε δουλειές ημερών ή μηνών επί χρόνια ολόκληρα», άλλοι συγγραφείς θεωρούν ότι δεν ήταν απαραίτητη. Αναφέρουν ότι για την αναγραφή των νόμων είχαν συσταθεί επιτροπές ολόκληρες που ανανεώνονταν ανά τετραετία -ο Νικόμαχος απλώς μετείχε και στις δύο επιτροπές.
Πηγές
Κατηγορία:Αρχαίοι Έλληνες γραμματικοί Κατηγορία:Αρχαίοι Αθηναίοι
Χασάν Αλί Μανσούρ
Ο Χασάν Αλί Μανσούρ (Απρίλιος 1923 – 27 Ιανουαρίου 1965) ήταν Ιρανός φιλελεύθερος πολιτικός, ο οποίος διετέλεσε πρωθυπουργός από το 1964 έως το 1965.
Δολοφονία
Στις 22 Ιανουαρίου 1965, ένας νεαρός άνδρας τον πυροβόλησε έξω από το κοινοβούλιο και ο πρωθυπουργός μεταφέρθηκε βαρύτατα τραυματισμένος σε νοσοκομείο της Τεχεράνης. Πέντε ημέρες μετά την απόπειρα υπέκυψε στα τραύματά του και κηδεύτηκε με όλες τις τιμές. Ο δολοφόνος του, Μωχάμεντ Μποκαραΐ, οπαδός του Ρουχολάχ Χομεϊνί, και τρεις ακόμη συνωμότες καταδικάστηκαν σε θάνατο το Μάιο του 1965.
Παραπομπές
Κατηγορία:Πρωθυπουργοί του Ιράν Κατηγορία:Δολοφονημένοι πολιτικοί
Μπιελάσνιτσα
μικρογραφία|Το Μπιελάσνιτσα Το Μπιελάσνιτσα (βοσνιακά :Bjelašnica, σερβικά : Бјелашница) είναι βουνό στην κεντρική Βοσνία και Ερζεγοβίνη και ανήκει στις Δειναρικές Άλπεις. Αντιπροσωπεύει ένα τεράστιο καρστικό οροπέδιο, το οποίο έχει μήκους 15 χλμ κι εκτείνεται από βόρεια προς δυτικά. Το βόρειο τμήμα του οροπεδίου έχει μέσο υψόμετρο 1.900 μέτρα. Υψηλότερες κορυφές η Μπιελασνίτσα με 2067 μέτρα, η Κραβάβατς με 2.062 μέτρα και η Βλαχίνια με 2.057 μέτρα. Το νότιο τμήμα του οροπεδίου είναι ελαφρώς χαμηλότερο, κατά μέσο όρο 1.200 μέτρα υψόμετρο.
Το μεγαλύτερο μέρος της Μπιελάσνιτσα δημιουργήθηκε από τα μεσαία και ανώτερα στρώματα τριαδικού ασβεστόλιθου και δολομίτες. Κατά τη διάρκεια των κατακλυσμιαίων παγετώνων το όρος ήταν όλο παγετώνες. Σήμερα, υπάρχουν ίχνη της δραστηριότητας των παγετώνων.
Στο πάνω μέρος στα 2.067 μέτρα πάνω από την επιφάνεια της θάλασσας χτίστηκε το 1894 μετεωρολογικός σταθμός, ο οποίος είναι το υψηλότερο σημείο κατοικείται μόνιμα στη Βοσνία και Ερζεγοβίνη. Η μέση ετήσια θερμοκρασία είναι μόνο 0,7 ° C, λόγω των εξαιρετικά χαμηλών θερμοκρασιών του χειμώνα. Η μέγιστη θερμοκρασία φτάνει τους 24 ° C, και η χαμηλότερη -41 ° C. Το καλοκαίρι είναι καλυμμένο με πράσινο γρασίδι και το χειμώνα έως και 3 μέτρα χιόνι. Η μόνιμη χιονοκάλυψη διαρκεί από τον Νοέμβριο έως τον Ιούνιο.
Σε ύψος 1.900 μέτρα υπάρχουν δάση και λιβάδια, και πάνω από αυτά είναι μια καταπράσινη περιοχή με περιοδικές εκτάσεις κωνοφόρων (αρκεύθου). Οι υψηλότερες κορυφογραμμές είναι άγονες. Στο βουνό ζουν λύκοι, αρκούδες, αγριογούρουνα, ζαρκάδια, αλεπούδες και άλλα σπάνια ζώα.
Στο πλαίσιο των 14ων Χειμερινών Ολυμπιακών Αγώνων του Σεράγεβο το 1984, δημιουργήθηκαν πολλές αθλητικές και τουριστικές εγκαταστάσεις, που χρησιμοποιούνται ακόμη και σήμερα.
Κεραμούτσι Ηρακλείου
Το Κεραμούτσι (επίσημο: Κεραμούτσιον) είναι χωριό και έδρα ομώνυμης κοινότητας του Δήμου Μαλεβιζίου στην Περιφερειακή Ενότητα Ηρακλείου της Κρήτης. Ανήκε στην Επαρχία Μαλεβιζίου. Βρίσκεται στο 15,4 χλμ. του δρόμου προς Κρουσώνα, 3,5 χλμ. νότια της Τυλίσου.
Μπιελάσνιτσα
Αναφορές
Κατηγορία:Βουνά της Βοσνίας και Ερζεγοβίνης Κατηγορία:Δειναρικές Άλπεις
Κεραμούτσι Ηρακλείου
Οι κάτοικοι απασχολούνται με την αμπελοκαλλιέργεια και την ελαιοκομία. Επίσης υπάρχουν και ρακοκάζανα για την παραγωγή τσικουδιάς. Στο χωριό βρίσκονται οι ιεροί ναοί των Εισοδίων της Θεοτόκου με ενδιαφέρουσες τοιχογραφίες, του Αγίου Αντωνίου, επίσης με τοιχογραφίες του 1434, των Αγίων Κωνσταντίνου και Ελένης και του Αγίου Γεωργίου. Στη θέση Φλέγα υπάρχει διαμορφωμένος χώρος αναψυχής, ενώ στην πλατεία βρίσκεται μια μεγάλη μουριά, που μαρτυρά ότι στα παλιά χρόνια οι κάτοικοι ασχολούνταν και με τη σηροτροφία. Επίσης, στο Κεραμούτσι υπάρχουν πολλά αρχοντικά σπίτια. Ενεργός είναι ο πολιτιστικός σύλλογος του χωριού. Οι κυριότερες εορτές είναι του Αγίου Ιωάννη του Κλήδονα και της Παναγίας, οπότε ο οικισμός πανηγυρίζει.
Ιστορικά στοιχεία
Στον οικισμό γεννήθηκε ο Ηρακλής Κοκκινίδης (1842-1868), οπλαρχηγός Μαλεβιζίου, ο οποίος έλαβε μέρος σε πολλές μάχες. Σκοτώθηκε το 1868 στη μάχη του Γαζανού ποταμού, κοντά στο Σερβιλί. Στη μνήμη του ανεγέρθηκε μνημείο (προτομή) που βρίσκεται σήμερα στο χωριό.
Διοικητικά στοιχεία
Ως οικισμός αναφέρεται το 1925 στο ΦΕΚ 27Α - 31/01/1925 να προσαρτάται στην τότε κοινότητα Τυλίσσου και το 1929 στο ΦΕΚ 378Α - 19/10/1929 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίησή του Κλεισθένης Ι, αποτελεί κοινότητα που υπάγεται στη δημοτική ενότητα Τυλίσου του Δήμου Μαλεβιζίου και σύμφωνα την απογραφή του 2011 έχει πληθυσμό 309 κατοίκους.
Δείτε: Κοινότητα Κεραμουτσίου
Παραπομπές
Κεραμ Κερα Κατηγορία:Δήμος Μαλεβιζίου
Dream On (τραγούδι, Aerosmith)
Το Dream On είναι ένα τραγούδι του αμερικανικού hard rock συγκροτήματος Aerosmith, το οποίο συμπεριλήφθηκε στο ντεμπούτο άλμπουμ τους Aerosmith, το 1973. Το τραγούδι γράφτηκε εξ ολοκλήρου από Στίβεν Τάιλερ και ήταν πρακτικά η πρώτη μεγάλη επιτυχία του σχήματος. Το 1973, κυκλοφόρησε και ως single, το οποίο έφτασε έως το νούμερο 59 του αμερικανικού Billboard Hot 100. Το κομμάτι έλαβε μεγάλη επανάληψη στο ραδιόφωνο, όπου παιζόταν πολύ συχνά.
Ο Τάιλερ δήλωσε αργότερα, ότι σε αυτό το κομμάτι η φωνή δεν έχει επεξεργαστεί καθόλου, σε αντίθεση με τα υπόλοιπα τραγούδια του πρώτου άλμπουμ, καθότι φοβόταν το πώς θα ακούγεται από κασέτα. Το κομμάτι είναι γραμμένο σε Φα ελάσσονα. Από τη στιγμή της κυκλοφορίας του έχει υποστεί μερικές διασκευές, μία από τις πιο γνωστές αυτή του 2002, όταν το διασκεύασε ο Eminem (όχι εξ ολοκλήρου), υπό τον τίτλο Sing for the Moment, και το συμπεριέλαβε και στον δίσκο του The Eminem Show.
Εξωτερικοί σύνδεσμοι
Κατηγορία:Τραγούδια του 1972 Κατηγορία:Singles του 1973 Κατηγορία:Singles του 1976 Κατηγορία:Τραγούδια των Aerosmith Κατηγορία:Singles της Columbia Records Κατηγορία:Singles (ντεμπούτο)
Κερκυραϊκός Γ.Σ.
Ο Κερκυραϊκός Γυμναστικός Σύλλογος είναι ελληνικό αθλητικό σωματείο που δραστηριοποιείται στην Κέρκυρα, όπου και βρίσκονται οι έδρες των τμημάτων του. Επίσημα χρώματα του συλλόγου είναι το μπλε και το κόκκινο. Ιδρύθηκε στις 6 Μαρτίου 1893. Στο έμβλημά του απεικονίζεται ο Δισκοβόλος του Μύρωνα.
Ίδρυση-τα πρώτα χρόνια
Στις 6 Μαρτίου 1893 ιδρύθηκε ο "εν Κερκύρα Γυμναστικός Σύλλογος. Το πρώτο καταστατικό είχε 6 κεφάλαια και 34 άρθρα. Υπογράφηκε από 50 ιδρυτικά μέλη. Στις 20 Απριλίου 1893 ενεκρίθη από τον υπουργό εσωτερικών Στέφανο Δραγούμη. Σύμφωνα με το άρθρο 6 η διοίκηση ασκούταν από επταμελή επιτροπή. Η πρώτη επιτροπή απαρτίζοταν από τους εξής: Μιχαήλ Σακελαρόπουλος – Διευθυντής του Διδασκαλείου, Πρόεδρος, Δημήτριος Πιέρρης – Υπολοχαγός Πυροβολικού, Αντιπρόεδρος, Χρήστος Ροδίτης - δικηγόρος, Γραμματέας, Ρ. Χάϊμπελ - έμπορος, Ταμίας, Α. Κεφαλληνός - καθηγητής γυμνασίου, έφορος γυμναστηρίου, Κωνσταντίνος Βραχλιώτης - Ιατρός, σύμβουλος, Ερρίκος Λύδεκκε - καθηγητής Διδασκαλείου, σύμβουλος. Στα πρώτα χρόνια ο σύλλογος συνεργάστηκε με τον Κάρολο Δελαπαλούδ, καθηγητή της γυμναστικής και της οπλομαχικής στη Σχολή Εφέδρων Αξιωματικών.
Ο Κερκυραικός αποτελεί έναν από τους 28 ιδρυτικούς συλλόγους του ΣΕΓΑΣ. Επίσης είχε ενεργό ρόλο στην ανασύσταση των Ολυμπιακών Αγώνων στην Αθήνα.
Το γυμναστήριο
Το 1905, μετά από δωρεά του Παύλου Φίλη, κτίστηκε το κτίριο του γυμναστηρίου στο χώρο κάτω από τις επάλξεις του προμαχώνα του Αγίου Αθανασίου. Εκεί δημιουργήθηκε και ο στίβος. Στις 3 Μαρτίου 1906 ο δήμαρχος Κέρκυρας Δημήτριος Κόλλας, με το παραχωρητήριο υπ΄ αριθμό 3070, παραχώρησε τη χρήση του γυμναστηρίου στον Κερκυραϊκό. Με τη βοήθεια του Κάρολου Δελαπαλούδ, το γυμναστήριο εφοδιάστηκε με όργανα γυμναστικής από την Ευρώπη. Το γυμναστήριο ήταν στα πρότυπα των γερμανικών και ελβετικών γυμναστηρίων. Το 1906 έγιναν τα εγκαίνια του γυμναστηρίου με την παρουσία του Κωστή Παλαμά, ο οποίος ανακηρύχθηκε επίτιμο μέλος του Κερκυραϊκού. Στη συνέχεια, σαν ανταπόδοση έγραψε τον ύμνο του συλλόγου.
Το γυμναστήριο αποτελούσε ένα από τα καλύτερα στην εποχή εκείνη. Ο στίβος διέθετε μόνιμα στηρίγματα μονόζυγων και δίζυγων, με γέφυρα και ιστό. Από τη γέφυρα ανηρτώντο κρίκοι και αιώρα, υπήρχαν δε σκάμματα αλμάτων και βαλβίδες ρίψεων. Στο χωλ του κτιρίου υπήρχαν όλα τα απαραίτητα όργανα, εφαλτήρια, πολύζυγα και άλλα. Επίσης υπήρχε και αίθουσα ξιφασκίας.
Κρίκετ
Το 1906 ο ναύαρχος του αγγλικού στόλου που ναυλοχούσε στην Κέρκυρα, δημιούργησε μια ομάδα κρίκετ από ναύτες. Η αγγλική ομάδα συμφώνησε να παίξει έναν αγώνα με μια αντίστοιχη ομάδα του Κερκυραϊκού. Οι άγγλοι είχαν στήσει τεράστια "παβιόνια" στις τέσσερις γωνίες της κάτω πλατείας. Στον αγώνα δόθηκε πανηγυρικός χαρακτήρας. Οι δύο φιλαρμονικές, παλαιά και Μάντζαρος, όπως και αυτή του αγγλικού στόλου έπαιζαν εκ περιτροπής. Τον αγώνα παρακολούθησαν επίσημοι όπως ο δήμαρχος Κέρκυρας Δημήτριος Κόλλας αλλά και απλός κόσμος μέσα σε ενθουσιώδη ατμόσφαιρα. Ο Κερκυραϊκός έχασε αυτόν τον αγώνα αλλά τέθηκαν οι βάσεις για την ανάπτυξη του κρίκετ.
Ανάπτυξη του συλλόγου
Το 1907 και πιο συγκεκριμένα στις 17 Μαΐου 1907, σε δημοσίευμα της εφημερίδας των ειδήσεων, γίνεται κάλεσμα σε όποιον θέλει να αθληθεί για να εκπροσωπήσει την Κέρκυρα στους Ολυμπιακούς αγώνες. Αρκετοί νέοι έρχονται στο γυμναστήριο του Κερκυραϊκού. Το ίδιο έτος, επί προεδρίας Ιωάννη Κωνσταντινίδη, συνταγματάρχου της σχολής Εφέδρων Αξιωματικών, προκυρήχθηκαν οι πρώτοι Παγκερκυραϊκοί Αθλητικοί Αγώνες, με παρά πολλά αγωνίσματα και γυμναστικές επιδείξεις, με αποκορύφωμα τη μεγάλη ανθρώπινη πυραμίδα 5 κλιμάκων. Οι αγώνες είχαν αρκετή συμμετοχή και κράτησαν 3 ημέρες. Τα αθλήματα που έγιναν ήταν στίβος, γυμναστική, πάλη, κρίκετ, βόλευ και ποδηλασία. Στους αγώνες συμμετείχαν και οι 2 φιλαρμονικές της πόλης.
Το 1910, με την επίσκεψη του επιθεωρητή σωματικής αγωγής Ιωάννη Χρυσάφη, εισάγεται η σουηδική γυμναστική. Στη συνέχεια γίνονται αγώνες μεταξύ του Κερκυραϊκού, του Αρσακείου, της εμπορικής σχολής και της σχολής εφέδρων αξιωματικών.
Μετονομασία-Α΄ Παγκόσμιος Πόλεμος
Το 1915 με απόφαση της γενικής συνέλευσης των μελών αλλάζει όνομα ο σύλλογος. Ο "Εν Κέρκυρα γυμναστικός σύλλογος" μετονομάζεται σε Κερκυραϊκός Γυμναστικός Σύλλογος. Το 1917 το γυμναστήριο του συλλόγου επιτάχθηκε από γάλλους για των στρατωνισμό Ζουάβων. Παρ' όλα αυτά η αθλητική κίνηση συνεχίζεται.
Πανκερκυραικοί αγώνες και άλλες δραστηριότητες
Το 1927 ο Κερκυραϊκός διοργανώνει ξανά του πανκερκυραϊκούς αγώνες. Αγώνες που έγιναν θεσμός. Παλιότερα τόσο στον χώρο του γυμναστηρίου όσο και στον χώρο της κάτω πλατείας, υπήρχε στενότητα χώρου για την κανονική διεξαγωγή των αγώνων. Οι νικητές των αγώνων λάμβαναν μέρος στου πανελλήνιους αγώνες στην Αθήνα, εκπροσωπώντας την Κέρκυρα. Από τους αγώνες αναδείχθηκε ο Σάββας Σκέμπρης. Διέπρεψε στο ακόντιο, στη ρίψη σφαίρας και δίσκου, στα 100μ. με εμπόδια και στο άλμα σε μήκος. Επίσης ήταν καλός στο ποδόσφαιρο, το τέννις και στο κρίκετ.
Την ίδια περίοδο καθοδηγητής και οργανωτής του Κερκυραϊκού είναι ο Γεώργιος Νικολαϊδης. Τις πρωινές ώρες βρισκόταν στο εκπαιδευτήριο Τσουρή και στο Ιεροδιδασκαλείο Κέρκυρας ενώ τις απογευματινές ώρες βρισκόταν στο γυμναστήριο σαν προπονητής. Δίδαξε ξιφασκία και οπλασκία και σκοποβολή. Μέσω του ίδιου ο σύλλογος απέκτησε το απαραίτητο υλικό για τα αθλήματα αλλά και ειδική αίθουσα για αυτά τα αθλήματα. Πολλοί κερκυραίοι αθλητές αναδείχθηκαν και σημείωσαν επιτυχίες σε πανελλήνιο επίπεδο σε Αθήνα και Θεσσαλονίκη αλλά και στο εξωτερικό σε Ουγγαρία και Ιταλία. Αποτέλεσμα όλων αυτών ήταν να βραβευτεί από τον τότε διάδοχο Παύλο, μετά από επίδειξη ξιφομαχίας που έγινε στην κάτω πλατεία με τη συμμετοχή 120 ξιφομάχων από όλο τον κόσμο.
Στις 31 Μαρτίου 1929 ο Κερκυραϊκός έλαβε μέρος στο πρώτο πανελλήνιο αθλητικό συνέδριο που διοργάνωσε ο ΣΕΓΑΣ. Το συνέδριο αφορούσε την ενίσχυση και προαγωγή του αθλητισμού και της φυσικής αγωγής στην Ελλάδα.
Το τμήμα του στίβου ήταν από τα δυναμικά κομμάτια του συλλόγου. Το 1934 στους πανκερκυραικούς αγώνες ξεχωρίζει ο Ιωάννης Παπαθεοδώρου, αθλητής που διακρίθηκε κυρίως στο άλμα επί κοντό.
Το 1938 ο Κερκυραϊκός δίνει αγώνες κρίκετ στην κάτω πλατεία κυρίως με την ομάδα του Βύρωνα αλλά και ομάδων από αγγλικά καράβια.